กระทู้ถามที่ ๓๔๘ ร.

สภาผู้แทนราษฎร

๒๘ กุมภาพันธ์ ๒๕๖๗

เรื่อง การจัดสรรงบประมาณเพื่อปรับปรุงถนนและสร้างสะพานกลับรถบนถนนเพชรเกษมสาย ๔
ช่วงบ้านตลาดเก่า อำเภอเหนือคลอง จังหวัดกระบี่

กราบเรียน ประธานสภาผู้แทนราษฎร

ข้าพเจ้าขอตั้งกระทู้ถาม ตามรัฐมนตรีว่าการกระทรวงคมนาคม ดังต่อไปนี้

ด้วยปัจจุบันบริเวณถนนเพชรเกษมสาย ๔ ช่วงบ้านตลาดเก่า อำเภอเหนือคลอง จังหวัดกระบี่
ประสบปัญหาการจราจรแออัดเป็นอย่างมาก เนื่องจากมีปริมาณรถที่ใช้สัญจรไปมาบนถนนดังกล่าว
เป็นจำนวนมาก โดยมีรถวิ่งบนถนนเฉลี่ยประมาณ ๓๕,๐๐๐ - ๔๐,๐๐๐ คันต่อวัน ทำให้เกิดความแออัด
และก่อให้เกิดอุบัติเหตุ โดยเฉพาะจุดที่เกิดเหตุปัญหาคือบริเวณหน้าห้างสรรพสินค้าโลตัส ที่ไม่มีจุดกลับรถ
เป็นเหตุให้รถยนต์และรถจักรยานยนต์ได้กลับรถตรงเส้นทางร่วม อันก่อให้เกิดอุบัติเหตุร้ายแรงบ่อยครั้ง
ซึ่งได้มีการสอบถามข้อมูลจากแขวงทางหลวงและสำนักงานทางหลวงที่ ๑๗ และทราบว่ายังไม่มีโครงการ
ที่จะสร้างที่กลับรถแบบถาวรในรูปแบบสะพานกลับรถเกือกม้าบริเวณดังกล่าวแต่อย่างใด ดังนั้น หากมี
การปรับปรุงซ่อมแซมถนนเพชรเกษมสาย ๔ ช่วงบ้านตลาดเก่า อำเภอเหนือคลอง จังหวัดกระบี่
พร้อมการสร้างสะพานกลับรถที่ปลอดภัยบริเวณดังกล่าว จะเป็นการช่วยลดอุบัติเหตุ ลดความแออัด
และความปลอดภัยให้กับผู้ใช้รถใช้ถนนซึ่งเป็นถนนเส้นทางสายหลักในการเดินทางของประชาชน
และนักท่องเที่ยวไปยังสนามบินกระบี่และการเข้าออกเมืองกระบี่ได้ จึงขอเรียนถามว่า กระทรวงคมนาคม
จะสามารถจัดสรรงบประมาณเพื่อปรับปรุงถนนและสร้างสะพานกลับรถบนถนนเพชรเกษมสาย ๔
ช่วงบ้านตลาดเก่า อำเภอเหนือคลอง จังหวัดกระบี่ โดยการจัดทำคำของบประมาณในแผนจัดสรร
งบประมาณปีงบประมาณ พ.ศ. ๒๕๖๗ หรือใช้งบเร่งด่วนเพื่อแก้ปัญหาบริเวณดังกล่าวโดยด่วน
เพื่อเป็นการลดอุบัติเหตุและสร้างความปลอดภัยให้กับประชาชนผู้ใช้รถใช้ถนนในบริเวณดังกล่าว
ได้หรือไม่ อย่างไร จากทราบรายละเอียด

ขอให้ตอบในราชกิจจานุเบกษา

คำตอบกระทู้ถามที่ ๓๔๘ ว.

ของ นายสฤษฎ์พงษ์ เกี่ยวข้อง สมาชิกสภาผู้แทนราษฎร พรรคภูมิใจไทย จังหวัดกระบี่
เรื่อง การจัดสรรงบประมาณเพื่อปรับปรุงถนนและสร้างสะพานกลับรถบนถนนเพชรเกษมสาย ๔
ช่วงบ้านตลาดเก่า อำเภอเหนือคลอง จังหวัดกระบี่

ข้าพเจ้า นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ขอตอบกระทู้ถาม
เรื่อง การจัดสรรงบประมาณเพื่อปรับปรุงถนนและสร้างสะพานกลับรถบนถนนเพชรเกษมสาย ๔
ช่วงบ้านตลาดเก่า อำเภอเหนือคลอง จังหวัดกระบี่ ของท่านสมาชิกผู้ทรงเกียรติ ดังนี้

คำถาม กระทรวงคมนาคมจะสามารถจัดสรรงบประมาณเพื่อปรับปรุงถนนและสร้างสะพาน
กลับรถ บนถนนเพชรเกษมสาย ๔ ช่วงบ้านตลาดเก่า อำเภอเหนือคลอง จังหวัดกระบี่ โดยการจัดทำ
คำของบประมาณในแผนจัดสรรงบประมาณปีงบประมาณ พ.ศ. ๒๕๖๗ หรือใช้งบเร่งด่วนเพื่อแก้ปัญหา
บริเวณดังกล่าวโดยด่วน เพื่อเป็นการลดอุบัติเหตุและความปลอดภัยให้กับประชาชนผู้ใช้รถใช้ถนน
ในบริเวณดังกล่าวได้หรือไม่ อย่างไร ขอทราบรายละเอียด

คำตอบ กระทรวงคมนาคมโดยกรมทางหลวง ขอเรียนชี้แจงว่า จุดกลับรถดังกล่าว คือ
จุดกลับรถหน้าเรือนจำ บนทางหลวงหมายเลข ๔ บริเวณ กม.๙๗๖+๔๕๐ - กม.๙๗๗+๓๖๐
ซึ่งจุดตัดดังกล่าวอยู่ภายใต้โครงการก่อสร้างทางหลวงหมายเลข ๔ ช่วง สามแยกปลาลาง - อำเภอ
เหนือคลอง ช่วง กม.๙๗๐+๑๐๘ - กม.๙๘๔+๕๔๔ ระยะทาง ๑๔.๔₃ₖ กิโลเมตร ปัจจุบันอยู่ระหว่าง
ดำเนินการก่อสร้าง เนื่องจากบริเวณจุดกลับรถดังกล่าวเป็นทางลาดชัน มีข้อจำกัดด้านระยางการมองเห็น
จึงทำให้เกิดอุบัติเหตุขึ้นบ่อยครั้ง ดังนั้น กรมทางหลวงจึงมีแนวคิดในการแก้ไขปัญหาจุดกลับรถ
บริเวณดังกล่าวเพื่อให้ผู้ใช้ทางได้รับความสะดวกปลอดภัย รวมถึงมีรูปแบบที่ไม่ซ้ำซ้อนเพื่อลด
ความสับสนของผู้ใช้ทาง ซึ่งจะต้องพิจารณาข้อมูลหลาย ๆ ด้าน เช่น สภาพกายภาพของพื้นที่
ด้านวิศวกรรมและค่าก่อสร้าง รวมถึงผลกระทบด้านสิ่งแวดล้อม เป็นต้น โดยทำการกำหนดรูปแบบ
ทางเลือกการพัฒนาทั้งสิ้น ๓) (รูปแบบ ) ก่อสร้างปรับปรุงจุดกลับรถเดิมให้สามารถกลับรถ
ได้อย่างปลอดภัย โดยไม่ตัดกับกระแสการจรจารในทางหลัก และ)
)
)
)
)
)